Greek Legal Document

Category: 331

Content:
4. ΠΡΟΕΔΡΙΚΟΝ ΔΙΑΤΑΓΜΑ της 6/19 Απρ. 1935 (ΦΕΚ Α΄ 157) Περί κωδικοποιήσεως των διατάξεων των διεπουσών το Ταμείον Συντάξεων Αυτοκινητιστών. Καταργήθηκε από την παρ. 2 άρθρ. 13 Π.Δ. 512/18 Οκτ.-7 Νοεμ. 1985 (ΦΕΚ Α΄ 186), (κατωτ. αριθ. 71), εκτός από τις διατάξεις των άρθρ. 22β, 22γ, 22δ και 22ε, οι οποίες ισχύουν παράλληλα προς τις διατάξεις του Ν.Δ. 496/1974 «περί Δημοσίου Λογιστικού Ν.Π.Δ.Δ.». Προμήθειαι Άρθρ.22β.-1.Πάσα προμήθεια υλικού, ή εκτέλεσις εργασίας ενεργείται κατόπιν εγκρίσεως του Διοικητικού Συμβουλίου. 2.Η ανάθεσις της εκτελέσεως εργασίας ή προμηθείας υλικού ενεργείται υπό της Επιτροπής Προμηθειών αποτελουμένης εκ δύο μελών του Διοικ. Συμβουλίου, οριζομένων δι’ αποφάσεώς του, και του Προϊσταμένου της Γραμματείας. Χρέη Γραμματέως της Επιτροπής εκτελεί ο Γραμματεύς του Δ. Συμβουλίου. 3.«Την προμήθειαν των πάσης φύσεως υλικών και ειδών αποφασίζει πάντοτε το Δ.Σ. όπερ ορίζει τριμελή επιτροπήν εκ δύο μελών του Δ.Σ. και ενός ανωτέρου υπαλλήλου του Ταμείου προς διενέργειαν του σχετικού διαγωνισμού ή όπου τοιούτος διαγωνισμός δεν είναι απαραίτητος προς καθορισμόν των λεπτομερειών της ενεργείας των προμηθειών. Η προμήθεια των πάσης φύσεως υλικών και ειδών ενεργείται πάντοτε και μόνον δια διαγωνισμού. Κατ’ εξαίρεσιν επιτρέπεται να ενεργηθή η προμήθεια δι’ ιδιαιτέρας συμφωνίας οπότε γίνεται τοιχοκόλλησις της αποφάσεως περί προμηθείας εις το Κατάστημα του Ταμείου, εις τας ακολούθους περιπτώσεις. α)Όταν η αξία του αντικειμένου της προμηθείας είναι μέχρι 3.000.000 δραχμών. β)Όταν ο δις διενεργηθείς διαγωνισμός απέβη άνευ αποτελέσματος ή όταν αι επιτευχθείσαι τιμαί και εν τω δευτέρω διαγωνισμώ δεν είναι συμφέρουσα. γ)Όταν η διενέργεια του διαγωνισμού είναι αδύνατος είτε διότι η κατασκευή των ειδών της προμηθείας ανήκει αποκλειστικώς εις τους έχοντας προνόμιον εφευρέσεως ή εισαγωγής, είτε διότι έχουσιν ένα μόνον κάτοχον είτε διότι η κατασκευή αυτών απαιτεί εγγυήσεις ασφαλείας των ειδών κατά τε τον χρόνον της κατασκευής αυτών και των μετ’ αυτήν, μέχρι της παραδόσεως αυτού, ας μόνον εις κατασκευαστής ανεγνωρισμένος παρέχει. Περί του μη σκοπίμου της διενεργείας διαγωνισμού δια τους εν τη περιπτώσει ταύτη λόγους απαιτείται ειδική ητιολογημένη απόφασις του Δ.Σ. δια πλειοψηφίας των 2/3 των παρόντων μελών αυτού. Ο διαγωνισμός ενεργείται κατόπιν προκηρύξεως της αρμοδίας υπηρεσίας καταρτιζομένης συμφώνως προς την περί προμηθείας απόφασιν του Δ. Συμβουλίου, ήτις καθορίζει λεπτομερώς τους όρους διεξαγωγής του διαγωνισμού και συμμετοχής εις αυτόν ημέραν, ώραν, τόπον και χρονικήν διάρκειαν του διαγωνισμού, τύπον υποβληθησομένων προσφορών, ποσόν και είδος εγγυήσεως δια συμμετοχήν εις τον διαγωνισμόν κ.λπ. και τας υποχρεώσεις του τελευταίου μειοδότου. (Αντί για τη σελ. 1349(δ) Σελ. 1349(ε) Τεύχος 1327 Σελ. 9 Ταμείο Ασφαλίσεως Αυτοκινητιστών (Τ.Σ.Α.) 39.Ν.β.1-4 33 Η προκήρυξις δημοσιεύεται δια καταχωρήσεως περιλήψεως ταύτης εις δύο εκ των εν Αθήναις και Πειραιεί εκδιδομένων εφημερίδων και τοιχοκολλήσεως εις τον επί τούτω χώρον, εν τω Καταστήματι του Ταμείου, ενώ διεξαχθήσεται ο διαγωνισμός δι’ αποστολής εις τα Εμπορικά Βιομηχανικά και Επαγγελματικά Επιμελητήρια Αθηνών και Πειραιώς αντιτύπου της προκηρύξεως. Η τελευταία δημοσίευσις της προκηρύξεως δέον να προηγήται της ημέρας της διενεργείας του διαγωνισμού τουλάχιστον κατά 15 ημέρας. Η προθεσμία των 20 ημερών δύναται δια της αποφασιζούσης την προμήθειαν αποφάσεως να συντμηθή μέχρι 10 ημερών. Οι όροι της προκηρύξεως δεν επιδέχονται ουδεμίαν μεταβολήν. Η μεταβολή των όρων της προκηρύξεως καθιστά άκυρον τον διενεργηθέντα διαγωνισμόν. Η ποιοτική και ποσοτική παραλαβή των ειδών της προμηθείας αξίας άνω μεν των δραχ. 1.000.000 ενεργείται πάντοτε υπό Επιτροπής παραλαβής εξ ενός μεν μέλους του Δ.Σ. και ενός υπαλλήλου του Ταμείου οριζομένων εκάστοτε υπό του Δ.Σ. μέχρι δε δραχ. 1.000.000 αφ’ ενός υπαλλήλου του Ταμείου, οριζομένου υπό του Διευθυντού αυτού. Δεν δύναται να μετάσχουν εις την παραλαβήν μέλη του Δ.Σ. ή υπάλληλοι μετασχόντες εις την Επιτροπήν Προμηθειών. Εν περιπτώσει διαφωνίας των μελών της Επιτροπής Παραλαβής αποφαίνεται το Διοικητικόν Συμβούλιον. Εάν η Επιτροπή παραλαβής ή ο επί της παραλαβής υπάλληλος εύρη τα προς παράδοσιν προσκομισθέντα είδη εν όλω ή εν μέρει σύμφωνα με τους όρους της προκηρύξεως και του συμφωνητικού απορρίπτει ταύτα ο δε προμηθευτής κηρύσσεται έκπτωτος της προμηθείας δι’ αποφάσεως του Δ.Σ. καθοριζούσης την εν μέρει ή εν όλω απόρριψιν. Εάν τα προσκομισθέντα παρά του προμηθευτού είδη δεν είναι μεν εν όλω ή εν μέρει σύμφωνα προς τους ανωτέρω όρους δύνανται όμως να χρησιμοποιηθώσιν υπό του Ταμείου, δύναται το Δ.Σ. τη προτάσει της Επιτροπής Παραλαβής ν’ αποφασίση την παραλαβήν αυτών επί αναλόγω εκπτώσει της τιμής εφ’ όσον αποδέχεται ταύτην ο προμηθευτής». Η παρ. 3 ετροποποιήθη ως άνω δια της υπ’ αριθ. 27911/Ε.1170 της 5/26 Μαΐου 1953 αποφ. Υπ. Εργασίας ΦΕΚ Β΄ 119. Σελ. 1350(ε) Τεύχος 1327 Σελ. 10 39.Ν.β.4 Ταμείο Ασφαλίσεως Αυτοκινητιστών (Τ.Σ.Α.) 34 «4.Προκειμένου περί ανοικοδομήσεως επί ιδιοκτήτων γηπέδων ή σοβαρών διαρρυθμίσεων και ανακαινίσεων κτισμάτων, το Διοικητικόν Συμβούλιον επί τη βάσει οικοδομικού προγράμματος καταρτιζομένου υφ’ ενός ή πλειόνων αρχιτεκτόνων οριζομένων δι’ αποφάσεως του Υπουργού Εργασίας μετά γνώμην του Διοικητικού Συμβουλίου, προκαλεί είτε αναθέτον απ’ ευθείας εις ένα ή πλείονας αρχιτέκτονας διπλωματούχους ανωτάτων ανεγνωρισμένων σχολών, οριζομένους υπό του Υπουργού Εργασίας μετά γνώμην του Διοικητικού Συμβουλίου, είτε κατόπιν διαγωνισμού, δια βραβείων, την εκπόνησιν πλήρους αρχιτεκτονικής μελέτης περιλαμβανούσης προσχέδιον, γενικόν σχέδιον, μελέτην υδραυλικών έργων, κεντρικής θερμάνσεως, ηλεκτρικής εγκαταστάσεως και αναβατήρων, σχέδια εκτελέσεως, προσμέτρησιν και προϋπολογισμόν επί τη βάσει αγοραίων τιμών, ως και τα τεύχη δημοπρατήσεως (ανάλυσις τιμών, τιμολόγιον, συγγραφή υποχρεώσεων κ.λπ.). Η στατική μελέτη ανατίθεται δι’ αποφάσεως του Υπουργού Εργασίας μετά πρότασιν του Διοικητικού Συμβουλίου εις ένα ή πλείονας πολιτικούς μηχανικούς διπλωματούχους ανωτάτης ανεγνωρισμένης Σχολής. Πάντα ταύτα καταρτιζόμενα υποβάλλονται εις τριπλούν εις το Διοικητικόν Συμβούλιον, όπερ μεριμνά δια την υποβολήν τούτων προς έγκρισιν υπό της αρμοδίας αρχής κατά τας κειμένας διατάξεις. Μετά την έγκρισιν της μελέτης και την χορήγησιν της αδείας παρά της αρμοδίας Αρχής, το έργον δημοπρατείται επί τη βάσει των γενικών διατάξεων περί εκτελέσεως δημοσίων έργων, της δημοπρασίας εκτελουμένης είτε δι’ ορίου, είτε δια συμπληρώσεως τιμολογίου ως ορισθήσεται δια της εγκριτικής αποφάσεως του Υπουργού Εργασίας μετά γνώμην του Διοικητικού Συμβουλίου του Ταμείου. Τα έργα ανοικοδομήσεως κ.λπ., ανατίθενται δια δημοπρασίας, εις τον ανακηρυχθησόμενον εκ ταύτης μειοδότην. Το Διοικητικόν Συμβούλιον του Ταμείου δύναται δι’ επαρκώς ητιολογημένων αποφάσεών του ν’ αποκλείη προ της διενεργείας της δημοπρασίας τους εκ των δηλωσάντων συμμετοχήν εις ταύτην μη παρέχοντας κατά την κρίσιν του επαρκή εχέγγυα καλής και εγκαίρου εκτελέσεως των έργων, χωρίς όμως πάντως να δύναται να περιορίση τους δικαιουμένους εις συμμετοχήν εις αριθμόν κατώτερον των 2/3 των δηλωσάντων συμμετοχήν. Η επίβλεψις της εκτελέσεως του έργων μέχρις αποπερατώσεως αυτών γίνεται υπό του Διοικητικού Συμβουλίου μέσω του επιβλέποντος μηχανικού ή αρχιτέκτονος υπευθύνου έναντι αυτού, ως τοιούτου οριζομένου υπό του Υπουργού Εργασίας μετά γνώμην του Διοικητικού Συμβουλίου του Ταμείου, είτε του εκπονήσαντος την σχετικήν μελέτην είτε ετέρου τοιούτου. Αι αμοιβαί των αρχιτεκτόνων και μηχανικών, μη δυνάμεναι να είναι ανώτεραι των υπό του από 13 Ιουν. 1941 Δ/τος ως ετροποποιήθη μεταγενεστέρως προβλεπομένων κατωτάτων ορίων αμοιβών, ορίζονται δι’ αποφάσεως του Υπουργού Εργασίας μετά γνώμην του Διοικητικού Συμβουλίου του  Ταμείου». Η παρ. 4 προσετέθη δια της υπ’ αριθ. Φ.56262 της 15/30 Απρ. 1954 αποφάσεως Υπουργού Εργασίας. 4.Η δημοπρασία γίνεται κατόπιν αποφάσεως της Επιτροπής Προμηθειών δια προσφορών είτε ενσφραγίστων είτε προφορικών ή δε προμήθεια ή εκτέλεσις κατακυρούται εις τον κατά την κρίσιν της Επιτροπής προσφέροντα υπό τους συμφερωτέρους όρους άνευ δεσμεύσεώς τινός του Ταμείου. 5.Η κατακύρωσις καθίσταται οριστική μόνον μετά την παρέλευσιν 24 ωρών από της λήξεως της δημοπρασίας της Επιτροπής δυναμένης εντός της προθεσμίας ταύτης να ακυρώση την κατακύρωσιν και να προκηρύξη νέαν δημοπρασίαν. 6.Η Επιτροπή Προμηθειών ορίζει εκάστοτε την καταβλητέαν εγγύησιν προς συμμετοχήν εις την δημοπρασίαν. Ουδείς γίνεται δεκτός εις δημοπρασίαν εάν δεν προσάγει απόδειξιν του Ταμείου Τ.Σ.Α. ότι κατέθεσε την υπό της Επιτροπής ορισθείσαν εγγύησιν ή ισόποσον εγγυητικήν επιστολήν ανεγνωρισμένης Τραπέζης. 7.Ο Γραμματεύς της Επιτροπής Προμηθειών τηρεί πρακτικά της διεξαγωγής της δημοπρασίας εν οις αναγράφονται αι προσφερόμεναι τιμαί και λοιποί όροι υπό των συμμετεχόντων ως και η κατακύρωσις εις τον μειοδότην. Τα πρακτικά υπογράφονται υπό των μελών της Επιτροπής του Γραμματέως και του εις ον κατεκυρώθη. 8.Μετά την λήξιν της δημοπρασίας αι αποδείξεις του Ταμείου ή αι εγγυητικαί επιστολαί αποδίδονται παρά της Επιτροπής εις τους καταθέσαντας, εφ’ όσον δεν κατεκυρώθη εις αυτούς εκτέλεσις έργου ή προμήθεια υλικού, αποδιδομένων δε των αποδείξεων εις τον Ταμίαν αναλαμβάνονται αι καταβληθείσαι εγγυήσεις. Η εγγύησις του κατακυρωθέντος αποδίδεται μόνον μετά την συμφώνως προς τους αναληφθέντας όρους εκπλήρωσιν της υποχρεώσεώς του. 9.Κατά μήνα Νοέμβριον εκάστου έτους και μέχρι της 20 ημέρας τούτου το βραδύτερον η αρμοδία υπηρεσία του Ταμείου υποβάλλει προς το Δ. Συμβούλιον προς έγκρισιν κατάστασιν των αναγκαιούντων εις τας υπηρεσίας του Ταμείου ειδών κατά το επόμενον έτος. Το άρθρ. 22β προσετέθη δια της υπ’ αριθ. 8316/1939 αποφ. Υπ. Εργασίας. (Αντί για τις σελ. 1351(β)-1360) Σελ. 1351(γ) Τεύχος Η43-Σελ. 21 Ταμείο Ασφαλίσεως Αυτοκινητιστών (Τ.Σ.Α.) 39.Ν.β.4 35 Επείγουσαι περιπτώσεις προμηθειών Άρθρ.22γ.-1.Προμήθειαι υλικού ή εκτέλεσις έργου προβλεπόμεναι υπό του προϋπολογισμού του Ταμείου και δι’ ας παρίσταται άμεσος ανάγκη, εφ’ όσον η απαιτουμένη δι’ αυτάς δαπάνη δεν υπερβαίνει τας 1000 δραχμάς γίνονται υπό του Προϊσταμένου της Γραμματείας τη εγκρίσει του Διευθυντού. Δια την πληρωμήν μικρών δαπανών τίθεται εις την διάθεσιν του Προϊσταμένου της Γραμματείας πίστωσις εκ 1000 δραχμών ανανεουμένη άμα τη εξαντλήσει αυτής επί αποδόσει λ/σμού προς το Δ. Συμβούλιον. 2.Εις περίπτωσιν καθ’ ην παρίσταται ανάγκη κατά την κρίσιν του Προέδρου του Δ.Σ. προς εκτέλεσιν έργου ή προμήθειαν υλικού αξίας ανωτέρας των δραχ. 1000 και μέχρι 10.000 το πολύ, προβλεπομένας υπό του προϋπολογισμού δύναται ο Πρόεδρος ν’ αποφασίζη περί της εκτελέσεως του έργου ή προμηθείας του υλικού δια της Επιτροπής Προμηθειών άνευ προηγουμένης αποφάσεως του Δ.Σ. Η πληρωμή δια την δαπάνην ταύτην γίνεται παρά του Ταμίου δι’ εντάλματος κατόπιν εντολής του Προέδρου. Ο Πρόεδρος δεν δύναται να ποιήσηται χρήσιν του δικαιώματος τούτου εκ νέου άνευ προηγουμένης αποδόσεως λ/σμού δια την πρώτην δαπάνην υπό του οικείου υπολόγου». Το άρθρ. 22γ προσετέθη δια της υπ’ αριθ. 8316/1939 αποφ. Υπ. Εργασίας. Επιτροπή παραλαβών «Άρθρ.22δ.-1.Η παραλαβή του υλικού ή της εκτελεσθείσης εργασίας ενεργείται υπό τριμελούς Επιτροπής οριζομένης υπό του Δ.Σ. εξ ης αποκλείονται τα μέλη της Επιτροπής Προμηθειών. Χρέη Γραμματέως της Επιτροπής Παραλαβών εκτελεί ο Γραμματέας του Δ.Σ. 2.Η Επιτροπή εξετάζει την εμπρόθεσμον και συμφώνως τοις προκηρυχθείσεσιν όροις εκτέλεσιν της αναληφθείσης υποχρεώσεως. Εφ’ όσον η Επιτροπή κατά πλειοψηφίαν κρίνει ότι οι όροι ετηρήθησαν παραλαμβάνει το υλικόν ή την εργασίαν συντάσσουσα πρακτικά. Αντίγραφον του πρακτικού κοινοποιείται εις το Λογιστήριον όπερ βάσει τούτου εκδίδει το ένταλμα δια την πληρωμήν του ποσού δι’ ο κατεκυρώθη η προμήθεια ή η εκτέλεσις ως και δια την επιστροφήν της εγγυήσεως. 3.Εάν η Επιτροπή κρίνη ότι οι όροι δεν ετηρήθησαν παρέχει την κατά την κρίσιν αυτής εύλογον προθεσμίαν εις τον προμηθευτήν ή εργολάβον όπως συμμορφωθή. Παρερχομένης της προθεσμίας χωρίς ο προμηθευτής ή εργολάβος να συμμορφωθή, η Επιτροπή συντάσσει σχετικόν πρακτικόν εν τω οποίω αναγράφωνται αι παρατηρηθείσαι ελλείψεις. Σελ. 1352(γ) Τεύχος Η43-Σελ. 22 Το Πρακτικόν τούτο υποβάλλεται εις το Δ.Σ. όπερ αποφασίζει αν θα γίνη η παραλαβή του υλικού ή της εργασίας επί εκπτώσει της τιμής εις ην κατεκυρώθησαν. Το Διοικ. Συμβούλιον δύναται να κηρύξη έκπτωτον τον αναλαβόντα την εκτέλεσιν έργου ή προμήθειαν υλικού εφ’ όσον ούτος δεν εξεπλήρωσε τας αναληφθείσας υποχρεώσεις εντός της ταχθείσης προθεσμίας. Κηρυχθέντος εκπτώτου του μειοδότου η υπ’ αυτού κατατεθείσα εγγύησις καταπίπτει υπέρ του Ταμείου. Εάν εκ της μη εκπληρώσεως των όρων της δημοπρασίας επήλθε ζημία εις το Ταμείον, τούτο δύναται να επιδιώξη δικαστικώς την αποζημίωσίν του, εφ’ όσον η επελθούσα ζημία υπερβαίνη το ποσόν της εγγυήσεως». Το άρθρ. 22δ προσετέθη δια της υπ’ αριθ. 8316/1939 αποφ. Υπ. Εργασίας. Διαχειριστικός έλεγχος «Άρθρ.22ε.-1.Εντός του Ιανουαρίου εκάστου μηνός καταρτίζεται ο ισολογισμός του Ταμείου του λήξαντος έτους, όστις δέον να ακολουθήται υπό των αναγκαίων αναλυτικών πινάκων και της οικείας εισηγητικής εκθέσεως. 2.Εντός διμήνου το πολύ από της λήξεως της χρήσεως ενεργείται διαχειριστικός έλεγχος παρ’ Επιτροπής συνιστωμένης δια πράξεως του Υφυπουργού Εργασίας και αποτελουμένης α) εξ ενός ανωτέρου υπαλλήλου του Υφυπουργείου Εργασίας ως Προέδρου, β) εξ ενός ανωτέρου υπαλλήλου της Γενικής Διευθύνσεως Δημοσίου Λογιστικού του Υπουργείου Οικονομικών και γ) εκ τριών ησφαλισμένων οριζομένων απάντων υπό του Υφυπουργού Εργασίας. 3.Ως μέλος της Εξελεγκτικής Επιτροπής δεν δύναται να διορισθή τακτικόν ή αναπληρωματικόν μέλος του Διοικητικού Συμβουλίου. 4.Η έκθεσις της Εξελεγκτικής Επιτροπής υποβάλλεται εις το Υφυπουργείον Εργασίας, κοινοποιουμένη προς το Δ. Συμβούλιον. 5.Εις έκαστον των μελών της Επιτροπής χορηγείται παρά του Ταμείου δραχμαί δύο χιλιάδες ως αποζημίωσις δια τον έλεγχον της διαχειρίσεως. Η αποζημίωσις αύτη καταβάλλεται και δια τον μήπω περατωθέντα μέχρι της δημοσιεύσεως του παρόντος έλεγχον διαχειρίσεων του Ταμείου». Το άρθρ. 22ε προσετέθη δια της υπ’ αριθ. 8316/1969 αποφ. Υπ. Εργασίας. 39.Ν.β.4 Ταμείο Ασφαλίσεως Αυτοκινητιστών (Τ.Σ.Α.) 36